stanford-oval/wikipedia huggingface dataset:
17. kesäkuuta
Kuolleita

1696 – Juhana III Sobieski, Puolan kuningas (s. 1629)
1734 – Claude Villars, Ranskan marsalkka (s. 1653)
1815 – Hamidou Raïs, algerialainen barbareskikaappari
1898 – Edward Burne-Jones, englantilainen taiteilija (s. 1833)
1904 – Nikolai Ivanovitš Bobrikov, Suomen kenraalikuvernööri 1898–1904 (s. 1839)
1939 – Eugen Weidmann, ranskalainen rikollinen (viimeinen Ranskassa julkisesti giljotiinilla teloitettu henkilö) (s. 1908)
1940 – Arthur Harden, vuoden 1929 Nobelin kemianpalkinnon saanut englantilainen biokemisti (s. 1865)
1944 – Carl-Birger Kvikant, suomalainen kapteeni ja Mannerheim-ristin ritari (s. 1912)
1974 – Rabbe Enckell, suomenruotsalainen kirjailija (s. 1903)
1982 – Roberto Calvi, italialainen pankkiiri (s. 1920)
1996 – Thomas Kuhn, yhdysvaltalainen tieteenfilosofi (Tieteellisten vallankumousten rakenne) (s. 1922)
2000 – Lempi Rothovius, Suomen kaikkien aikojen toiseksi vanhin ihminen (s. 1887)
2001 – Donald James Cram (”Donald J. Cram”), vuoden 1987 Nobelin kemianpalkinnon saanut yhdysvaltalainen kemisti (s. 1919)
2002 – Friedrich Walter (”Fritz Walter”), saksalainen jalkapalloilija (s. 1920)
2003 – Solveig Hildigun Rosenqvist-Labbart (”Soli Labbart”), suomalainen näyttelijä (s. 1922)
2008 – Tula Ellice Finklea (”Cyd Charisse”), yhdysvaltalainen tanssija ja näyttelijä (s. 1922)
2012 – Rodney King, yhdysvaltalainen poliisien pahoinpitelemä henkilö (s. 1965)
2015 – Süleyman Demirel, Turkin 9. presidentti (1993–2000) (s. 1924)
2019 – Muhammad Mursi, Egyptin 5. presidentti (2012–2013) (s. 1951)
2021 – Kenneth Kaunda, Sambian 1. presidentti (1964–1991) (s. 1924)
Juhlapäiviä

Islanti: Itsenäisyyspäivä (Tanskan vallasta 1944).
YK: Kansainvälinen päivä aavikoitumisen ja kuivuuden ehkäisemiseksi (”World Day to Combat Desertification and Drought”). Päivästä sovittiin vuoden 1994 vastaavan päivän YK:n yleiskokouksessa, jolloin hyväksyttiin myös YK:n sopimus aavikoitumisen ehkäisemiseksi.
Saksan liittotasavalta: Saksan yhtenäisyyden päivä (”Tag der Deutschen Einheit”) vuosina 1954-1990
Aiheesta muualla

Kuvia tai muita tiedostoja aiheesta 17. kesäkuuta Wikimedia Commonsissa
| 0 | 1 | 2 |
| --- | --- | --- |
|  |   Lyhyt tiivistelmä päivästä 17. kesäkuuta: |  |
:   Kendrick Lamar 1775 – Amerikan vallankumous: Bunker Hillin taistelussa brittiläiset joukot valloittivat Bunker Hillin Bostonin ulkopuolella.  1882 – Venäläinen säveltäjä Igor Stravinsky syntyi.  1898 – Alankomaalainen kuvataiteilija M. C. Escher syntyi.  1944 – Islanti itsenäistyi Tanskasta.  1953 – Neuvostoliitto tukahdutti Itä-Saksan kansannousun.  1987 – Yhdysvaltalainen rap-artisti Kendrick Lamar syntyi.  
Katso myös: kalenteri ~ 16. kesäkuuta, 18. kesäkuuta
Vuoden kuukaudet ja päivät
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
11. kesäkuuta

11. kesäkuuta on gregoriaanisen kalenterin mukaan vuoden 162. päivä (163. päivä karkausvuonna). Vuodesta on jäljellä 203 päivää.
Nimipäivät

suomalainen kalenteri: Immi, Impi
suomenruotsalainen kalenteri: Hjördis
ortodoksinen kalenteri: Perttu
pohjoissaamenkielinen kalenteri: Biergá
vanhemmissa kalentereissa: Barnabas, Bernhardus, Bertil, Immikki
Tapahtumia

1184 eaa. – Troijan sota: Troija kukistui (Eratostheneen laskelmien mukaan).
1509 – Englannin kuningas Henrik VIII ja Katariina Aragonialainen menivät naimisiin.
1534 – Jacques Cartier ja miehistö toimittivat ensimmäisen Pohjois-Amerikassa vietetyn katolisen messun.
1554 – Kuningas Kustaa Vaasa perusti Suomeen toisen hiippakunnan, jonka piispanistuin sijoitettiin Viipuriin.
1770 – Kapteeni James Cook ajoi karille Isolla Valliriutalla.
1788 – Venäläinen tutkimusmatkailija Gerasim Izmailov saapui Alaskaan.
1898 – Espanjan–Yhdysvaltain sota: yhdysvaltalaiset sotalaivat purjehtivat kohti Kuubaa.
1898 – Keisari Guangxu aloitti niin sanotut sadan päivän uudistukset, joiden tarkoituksena oli uudistaa kiinalaista yhteiskuntaa länsimaisten oppien mukaan.
1901 – Britannia liitti Cookinsaaret Uuteen-Seelantiin.
1937 – Marsalkka Mihail Tuhatševski ja seitsemän puna-armeijan kenraalia teloitettiin.
1940 – Toinen maailmansota: britit pommittivat Genovaa ja Torinoa.
1942 – Toinen maailmansota: Yhdysvallat suostui lähettämään laina-apua (”Lend-Lease-ohjelma”) Neuvostoliittoon.
1955 – Moottoriurheilun pahin onnettomuus sattui Le Mansin 24 tunnin ajossa. Ranskalainen kuljettaja Pierre Levegh ja 83 katsojaa sai surmansa sekä 120 loukkaantui.
1962 – Frank Morris, Clarence Anglin ja John Anglin pakenivat Alcatrazin vankilasta ja katosivat jäljettömiin.
1963 – Thích Quảng Đức teki polttoitsemurhan Saigonissa.
1963 – Yhdysvaltain kansalaisoikeusliike: Alabaman kuvernööri George Wallace seisoi Foster Auditoriumin ovella Alabaman yliopistossa yrittäessään estää kahta mustaa opiskelijaa käymästä tuota koulua. Lopulta hän kuitenkin astui syrjään, mikä lopetti yliopiston rotuerottelupolitiikan.
1964 – Walter Seifert tappoi kahdeksan oppilasta, kaksi opettajaa sekä itsensä kölniläisessä peruskoulussa aseinaan liekinheitin ja seiväs.
1994 – Vänrikki Mattias Flink tappoi seitsemän ihmistä Falunissa anastamallaan rynnäkkökiväärillä.
1998 – Compaq Computer osti Digital Equipment Corporationin yhdeksällä miljardilla dollarilla.
2004 – Avaruustutkimus: Cassini-Huygens-avaruusluotain ohitti Saturnuksen Phoebe-kuun vain muutaman tuhannen kilometrin etäisyydeltä.
Juhlapäiviä

Havaiji: Kamehamea-päivä, virallinen juhlapäivä Havaijin ensimmäisen kuninkaan kunniaksi: kukkaparaateja, hula-kilpailuja ja juhlia.
St. Barnabas -juhla.
Rooman valtakunta: Matralia Mater Matutan (aamunkoiton) kunniaksi.
Rooman valtakunta: Vestalia-juhlan viides päivä (Vestan, kotilieden jumalattaren, kunniaksi).
Hongkong: Tuen Ng, lohikäärmeveneiden karnevaali.
| 0 | 1 | 2 |
| --- | --- | --- |
|  |   Lyhyt tiivistelmä päivästä 11. kesäkuuta: |  |
:   Maggie Gripenberg 1815 – Brittiläinen valokuvaaja Julia Margaret Cameron syntyi.  1864 – Säveltäjä Richard Strauss syntyi.  1881 – Tanssija Maggie Gripenberg syntyi.  1898 – Keisari Guangxu aloitti niin sanotut sadan päivän uudistukset, joiden tarkoituksena oli uudistaa kiinalaista yhteiskuntaa länsimaisten oppien mukaan.  1962 – Frank Morris, Clarence Anglin ja John Anglin pakenivat Alcatrazin vankilasta ja katosivat jäljettömiin.  1963 – Buddhalainen munkki Thích Quảng Đức teki polttoitsemurhan protestoidakseen Ngô Đình Diệmin hallituksen buddhalaisia sortavaa politiikkaa.  
Katso myös: kalenteri ~ 10. kesäkuuta, 12. kesäkuuta
Vuoden kuukaudet ja päivät
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Elland Road

| Elland Road |
| --- | --- |

Rakennuksen tiedot
Sijainti:  Elland Road, Beeston, Leeds, Englanti
Avattu:  1897
Omistaja:  Greenfield Investment Pte Limited
Hoitaja:  Leeds United
Kenttä:  Hybridinurmi
Aiemmat nimet:  Old Peacock Ground
Käyttäjät
 Leeds United FC 
Katsojakapasiteetti
 37 792 
Kentän mitat
 105 x 68 m 
Lisää rakennusartikkeleitaArkkitehtuurin teemasivulla
Elland Road on Englannin Leedsissa sijaitseva jalkapallostadion. Sen katsojakapasiteetti on 37 792 ja se on toiminut Leeds Unitedin kotistadionina vuodesta 1919.
Dialektinen käyttäytymisterapia

Dialektinen käyttäytymisterapia (DKT) on terapiamuoto, joka kehitettiin auttamaan ihmisiä muuttamaan hyödyttömiä ja haitallisia käyttäytymismalleja, esimerkiksi itsetuhoisuutta ja päihteiden väärinkäyttöä. Hoitoon kuuluu muun muassa tietoisuustaitojen opettelua, ahdingon hallintaa sekä tunteiden tunnistamista ja säätelyä. Ajatuksena on, että potilaan tulisi samanaikaisesti oppia hyväksymään itsensä ja tilanteensa sekä työskentelemään aktiivisesti muutoksen eteen. DKT:n lähtöoletus on, että ihmiset tekevät parhaansa pärjätäkseen, mutta heillä on joko puutteelliset taidot tai he eivät osaa oikeaoppisesti käyttää heillä jo olevia taitoja.
DKT on yksi kognitiivisen käyttäytymisterapian muoto, jota alkoi kehittämään 1970-luvun loppupuolella psykologian tutkija Marsha Linehan Washingtonin yliopistosta, kohderyhmänään potilaat jotka kärsivät epävakaasta persoonallisuudesta ja/tai kroonisesta itsetuhoisuudesta. Vaikka tutkimustulokset terapiamuodon toimivuudesta muiden psyykkisten sairauksien hoidossa ovat rajallisia, käytetään sitä lisäksi muun muassa aivovamman, syömishäiriöiden ja mielialahäiriöiden hoidossa. Tuoreet tutkimukset osoittavat siitä olevan hyötyä myös seksuaalisen hyväksikäytön uhreille sekä kemikaaliriippuvuudesta kärsiville.
Linehanin teos Cognitive-Behavioral Treatment of Borderline Personality Disorder julkaistiin vuonna 1993. Suomeen hoitomuoto rantautui 2000-luvulla.
Terapia

Terapiahoidon aloittamisen edellytyksenä ovat sopimusneuvottelut, joissa potilas ja terapeutti sopivat yhteisistä pelisäännöistä. Ainoat lähtökohtaiset edellytykset ovat potilaan sitoutuminen vähentämään itsetuhoista käytöstään, sekä säännöllinen läsnäolo. Neljä perättäistä poisjääntiä joko yksilö- tai taitovalmennustapaamisista johtaa terapian keskeytymiseen. Hoito kestää tyypillisimmin 1–2 vuotta, mutta hoitosopimus tehdään yhdessä terapeutin kanssa sovituksi määräajaksi.  Terapia koostuu neljästä osa-alueesta.
Terapia > Yksilöterapia

Potilas ja terapeutti tapaavat viikoittain. Tapaamisen alussa käydään läpi viikon merkittävät tapahtumat, puretaan ne osiin ja pyritään ymmärtämään niitä, tavoitteena kehittää keinoja joilla tulevaisuudessa selvitä vastaavista tilanteista. Apuna käytetään päiväkirjakorttia, johon merkitään muun muassa alakulon ja ahdistuksen määrä, nukutut tunnit ja syödyt lääkkeet.
Terapia > Taitovalmennusryhmä

Potilas osallistuu viikoittain taitovalmennusryhmään, johon kuuluu 8–10 potilasta sekä kaksi työntekijää. Ryhmätapaamiset kestävät puolitoista tuntia, ja niiden aikana on tarkoitus opetella taitoja joilla pärjätä hankalissa tilanteissa. Ryhmä koostuu neljästä jaksosta ja kestää vuoden.
Terapia > Puhelut terapeutille

Potilaalla on lisäksi mahdollisuus soittaa yksilöterapeutilleen. Puheluiden tarkoitus on opettaa potilasta pyytämään apua ja valjastamaan uusia taitoja käyttöön arjessa. Terapeutti sopii potilaan kanssa milloin hän on tavoitettavissa.
Terapia > Terapeuttien säännölliset yhteistapaamiset

Myös yksilöterapeutit sekä taitovalmennusryhmän ohjaajat tapaavat keskenään viikoittain ja keskustelevat kunkin potilaan terapian etenemisestä.
Aiheesta muualla

Alexander L. Chapman: Dialectical Behavior Therapy. Current Indications and Unique Elements (Psychiatry (Edgmont). 2006 Sep; 3(9): 62–68.) (englanniksi) (nih.gov)
Kirjallisuutta

M. M. Linehan: Cognitive-Behavioral Treatment of Borderline Personality Disorder (1993)
Anna Kåver & Åsa Nilsonne: Dialektinen käyttäytymisterapia tunne-elämältään epävakaan persoonallisuuden hoidossa (2004). Teoksen arviointi (Arkistoitu – Internet Archive). http://kognitiivinenpsykoterapia.fi. PDF.
Eija Rasinmäki

Eija Rasinmäki (o.s. Rautionmaa, s. 18. kesäkuuta 1945 Punkalaidun) on suomalainen tekstiilitaiteilija ja design-mattojen suunnittelija. Rasinmäen suunnittelemia räsymattoja on ollut esillä gallerioissa ja taidemuseoissa.
Eija Rasinmäki perusti Loimaalle vuonna 1970 ensimmäisen kutomatehtaansa, joka työllisti kahdeksan kutojaa. Tehdas ja perhe muuttivat Hausjärvelle vuonna 1978. Hausjärven Oitissa Rasinmäki laajensi kutomatoimintaa: kutomakoneiden määrä lisääntyi 15 kappaleeseen, ja tehtaalla oli palkattuna parhaimmillaan 20 kutojaa vuosina 1980–1993. Mattoja myytiin Stockmannille, Artekille, pohjoismaisiin tavarataloihin ja Yhdysvaltoihin. Rasinmäen kutomo toimii edelleen design-studiona ja uniikkimattojen valmistajana Oitissa.
Vuonna 1985 Rasinmäki perusti kahden muun yhtiökumppanin kanssa Finarten Portugaliin (Fabrica de Tapetes Finarte lda). Tänä aikana Rasinmäen mattoja valmistettiin Portugalissa ja Suomessa. Mattoja myytiin Suomeen ja ulkomaille. Yhtiö lopetettiin vuonna 1991. Vuodesta 1992 eteenpäin Rasinmäki teki mattojen suunnittelutyötä Finarte (India) Oy:lle, joka aloitti mattojen valmistuksen alihankintana Intiasta sekä maahantuonnin ja myynnin. Näistä tunnetuimpia jälleenmyyjiä Suomessa ovat olleet Anttila, Kodin 1, Isku, Asko ja Stockmann. Viime vuosien aikana Rasinmäki on suunnitellut muun muassa punosmattoja.
Rasinmäelle myönnettiin taiteilijaeläke vuonna 2017. Vuonna 2021 hän juhli 50-vuotista uraansa ”Käsinkudottu elämä” -mattonäyttelyllä Jyväskylässä Suomen Käsityön museossa. Hänen elämäkertakirjansa Käsinkudottu elämä ilmestyi marraskuussa 2021. Tasavallan presidentti myönsi Rasinmäelle Pro Finlandia -mitalin vuonna 2022.
Yksityiselämä

Eija Rasinmäki on ollut kahdesti naimisissa. Ensimmäinen kutomatehdas oli silloisen aviomiehen Timo Rasinmäen kotipaikalla. Heille syntyi kaksi lasta, Ulrika ja Eriikka.
Erkki Immonen, Eijan avo- ja aviopuoliso vuodesta 1984 lähtien, oli Finarte (India) Oy:n oli toimitusjohtajana vuosina 1985–2016. Heillä on kaksi lasta, Laura ja Larissa. Larissa Immonen on jatkanut perheyritys Finarten toimitusjohtajana vuodesta 2016 eteenpäin.selvennä
Aiheesta muualla

Eija Rasinmäen kutomo
"Käsinkudottu elämä" -mattonäyttelyllä Jyväskylässä Suomen Käsityön museossa (Arkistoitu – Internet Archive)
"Käsinkudottu elämä" Suomalainen.com
Luettelo Suomen kaupungeista
Aiheesta muualla

Wikimedia Commonsissa on kuvia tai muita tiedostoja aiheesta .
Kuntaliitto: Kunnat.net
Suomen kunnat
| --- | --- |
Hallinto:   Kuntavaalit  Kunnanvaltuusto Suomessa  Kunnanhallitus Suomessa  Kunnanjohtaja Suomessa  Kunnanvaltuuston puheenjohtaja  Kunnanhallituksen puheenjohtaja  Kuntayhtymä  Suomen Kuntaliitto  Suomen kunnanvaakunat  Kuntanumero  Pitäjänkokous  Kuntakokous 
Kuntaluettelot:   Luettelo Suomen kunnista  Luettelo Suomen entisistä kunnista  Luettelo Suomen kunnista väkiluvun mukaan  Luettelo Suomen kunnista pinta-alan mukaan  Luettelo Suomen kunnista perustamisvuoden mukaan  Luettelo Suomen kuntien koordinaateista  Luettelo Suomen ruotsin- ja kaksikielisistä kunnista  Luettelo Suomen kunnista postinumeropiireittäin  Luettelo Suomen postinumeroista kunnittain  Luettelo Suomen rannikkokunnista  Luettelo Suomen kuntanumeroista  Luettelo Suomen kunnista vuonna 2008 
Kaupunkiluettelot:   Suomen kaupungit  Luettelo Suomen kaupungeista  Luettelo Suomen entisistä kaupungeista  Luettelo Suomen kaupungeista perustamisvuoden mukaan 
Suomen kuntauudistukset:   Vuoden 1865 kunnallisasetus  Suuri kuntauudistus (1961–1982)  Kunta- ja palvelurakenneuudistus (2005–2012)  Sote-uudistus (2011–) 
Kuntamuutokset:   Kuntajakolaki  Kuntaliitos Suomessa  Luettelo kuntaliitoksista Suomessa kunnittain  Kuntaliitokset Suomessa ilman yhteistä rajaa  Luettelo Suomen kuntien nimenmuutoksista  Alueliitos  Luettelo osakuntaliitoksista Suomessa 
Historialliset kuntamuodot:   Suomen keskiaikaiset seurakunnat  Luettelo Suomen kirkkopitäjistä  Kaupunki  Kauppala  Luettelo Suomen kauppaloista  Maalaiskunta  Epäitsenäinen kauppala  Taajaväkinen yhdyskunta  Luettelo Suomen taajaväkisistä yhdyskunnista  Vanhat kaupungit Suomessa  Uudet kaupungit Suomessa  Suomen laittomat kunnat
Indica

| Indica |
| --- | --- |

Tiedot
Toiminnassa:  2001–2014, 2023–
Tyylilaji:  pop-rock (2003–) sinfoninen metalli (2010)
Kotipaikka:   Helsinki, Suomi
Laulukieli:  suomi englanti
Jäsenet:  Jonsu Salomaa, laulu, kitara, viulu   Heini Säisä, basso   Sirkku Karvonen, koskettimet   Alina Toivanen, rummut  
Entiset jäsenet:  Jenny Mandelin, kitara (2001–2014)   Laura Häkkänen, rummut  
Levy-yhtiö:  Sony Music, 2002–2009   Nuclear Blast, 2009–2014   Suomen Musiikki, 2013–2015   Vallila Music House, 2023–  
Aiheesta muualla
Kotisivut
Infobox OKNimi-testi OK: 
Indica on vuonna 2001 perustettu suomalainen mystisromanttiseksi kuvailtua musiikkia soittava pop-rock-yhtye. Yhtye nousi suuren yleisön tietoisuuteen platinaa myyneellä debyyttialbumillaan Ikuinen virta (2004).
Indican muita albumeita ovat Tuuliset tienoot (2005), Kadonnut puutarha (2007), Valoissa (2008) ja englanniksi käännettyjä kappaleita sisältänyt A Way Away (2010). Tammikuussa 2014 julkaistiin samanaikaisesti Indican suomenkielinen albumi Akvaario sekä englanninkielinen albumi Shine.
Yhtyeen tunnettuja kappaleita ovat esikoisalbumin hiteiksi muodostuneiden singlejulkaisut ”Scarlett” ja ”Ikuinen virta” sekä muiden muassa ”Vuorien taa”, ”Pahinta tänään”, ”Linnansa vanki” ja ”Valoissa”.
Historia > Yleistä

Yhtyeen säveltäjä, sanoittaja ja laulusolisti Johanna Salomaa, joka tunnetaan nimellä Jonsu, aloitti säveltämisen jo kuusivuotiaana. Nelivuotiaana hän liittyi Minijousiin viulistiksi ja tapasi tulevan Indican basistin Heinin. Tytöt kiinnostuivat rock-musiikista 14-vuotiaina, jolloin he perustivat yhtyeen. He löysivät tuttavapiiristään samanhenkisiä musiikinharrastajia ja pyysivät kosketinsoittajaksi Sirkun, kitaristiksi Jennyn ja rumpaliksi Lauran. Tytöt käyttivät lähes joka päivä useita tunteja soittamiseen sekä kappaleiden tuottamiseen ja sovittamiseen. Majapaikkanaan he pitivät Pohjois-Helsingin bändikoulua Suutarilassa.
Historia > 2002–2008  Ensimmäinen levytyssopimus ja neljä studioalbumia

Jouluna 2002 yhtye teki managerisopimuksen Petteri Kokljuschkinin kanssa. Keväällä 2003 Sony Musicin tuotantopäällikkö Jani Jalonen tutustui Indicaan ja yhtye sai levytyssopimuksen.
Indican esikoisalbumi Ikuinen virta julkaistiin vuonna 2004. Levyä myytiin julkaisuvuonna kultalevyyn oikeuttava määrä, ja vuoden 2006 puoliväliin mennessä levy oli myynyt platinaa. Myös yhtyeen toinen albumi, vuoden 2005 lopussa julkaistu levy Tuuliset tienoot, on myynyt kultaa. Marraskuussa 2006 yhtye alkoi työstää studiossa kolmatta albumiaan. Levyn ensimmäinen single, ”Linnansa vanki”, julkaistiin tammikuussa 2007. Albumi Kadonnut puutarha julkaistiin 21. maaliskuuta 2007.
Loppuvuodesta 2007 Indica esiintyi Nightwishin lämmittelijänä yhtyeen Skandinavian kiertueella. Suomen keikkoja lukuun ottamatta yhtye esitti englanniksi käännettyjä versioita aiemmin julkaistuista kappaleista. Aiemman yhteistyön pohjalta neljännen levyn tuottajaksi päätyi Nightwishin kappaleiden tekijä ja kosketinsoittaja Tuomas Holopainen. Albumi Valoissa julkaistiin 17. syyskuuta 2008, ja se sijoittui julkaisuviikollaan Suomen virallisella albumilistalla kolmanneksi.
Historia > 2009–2014  Uusi levytyssopimus, kolme studioalbumia

Joulukuussa 2009 Indica solmi levytyssopimuksen saksalaisen metallimusiikkiin erikoistuneen Nuclear Blast -levy-yhtiön kanssa. Indica julkaisi albumin A Way Away 2. kesäkuuta 2010. Albumi sisälsi yhtyeen suomenkielisiä kappaleita englanniksi käännettyinä. Vuonna 2011 Indica vetäytyi levyntekotauolle.
Emilia ”Emppu” Suhonen toimi vuonna 2013 bändin livekitaristina, kun Jenny oli äitiyslomalla.
Syksyllä 2013 yhtye tiedotti julkaisevansa uutta materiaalia. 29. marraskuuta 2013 yhtye julkaisi uuden suomenkielisen singlen ”Älä kanna pelkoa”. Single on ensimmäinen julkaisu 24. tammikuuta 2014 julkaistulta Akvaario -nimiseltä albumilta. Samanaikaisesti Akvaario -albumin kanssa julkaistiin myös englanninkielinen albumi Shine, jonka ensimmäinen single ”A Definite Maybe” julkaistiin 6. joulukuuta 2013.
Syksyllä 2014 Indica ilmoitti Facebook-sivullaan, että yhtyeen alkuperäisjäsen Jenny Mandelin soittaa viimeisen Indica-keikkansa 15. marraskuuta 2014. Tämän seurauksena vuodelle 2015 sovitut keikat peruttiin.
Mandelinin eron jälkeen yhtye ei esiintynyt vuosiin muualla kuin Ylen SuomiLove-ohjelmassa vuonna 2018 esittäen ”Ikuinen virta” -kappaleensa. Sittemmin solisti Jonsu on luonut soolouraa ja julkaissut albumin Lentotähtien tiellä vuonna 2022.
Historia > 2023–  Paluu

Maaliskuussa 2023 Indica uutisoi tekevänsä paluun ja julkaisevansa uuden singlen ”Vuonna 95” 24. maaliskuuta 2023. Samalla kerrottiin bändin uutena rumpalina aloittavan Alina Toivasen. Yhtyeeltä tulee myöhemmin vuonna 2023 vielä toinenkin single.
Yhtyeen uusilla biiseillä sekä keikoilla kitaristina toimii Erno Laitinen.
Jäsenet

Johanna ”Jonsu” Salomaa – laulu, viulu, kitara, tamburiini
Heini Säisä – basso, taustalaulu
Sirkku Karvonen – koskettimet, klarinetti, taustalaulu
Alina Toivanen – rummut
Erno Laitinen  – kitara
Jäsenet > Entiset jäsenet

Jenny Mandelin – kitara, taustalaulu (2001–2014)
Laura Häkkänen – rummut, taustalaulu
Johanna Salomaa
Heini Säisä
Sirkku Karvonen
Laura Häkkänen
Julkaisut

Ikuinen virta (16. elokuuta 2004)
Tuuliset tienoot (26. lokakuuta 2005)
Kadonnut puutarha (21. maaliskuuta 2007)
Valoissa (17. syyskuuta 2008)
A Way Away (2. kesäkuuta 2010)
Akvaario (24. tammikuuta 2014)
Shine (24. tammikuuta 2014)